Deptford
Store norske leksikon,Geografi,Verdens geografi,Europa,Storbritannia og Nord-Irlands geografi
Debtford er en bydel i London, Storbritannia, England, i grevskapet Kent, på sørbredden av elven Themsen. Debtford har siden 1965 vært en del av Lewisham kommune.
Debtford var et stort og kjent orlogsverft fra 1513–1869 og ble anlagt av Henrik 8. Kjente personer som oppdagelsesreisende James Cook, admiral Francis Drake og oppdagelsesreisende Walter Raleigh knyttes til verftet. Verftet mistet sin betydning under fredsperioden som fulgte etter napoleonskrigene, og det grunne farvannet inn til verftet gjorde at andre orlogsverft ble foretrukket.Økonomien i Debtford var knyttet til skipsbyggingen, og nedgangen ble forsterket da også industrien flyttet ut. Gentrifisering på 2000-tallet har medført en fornyelse og oppblomstring av området. Les mer i Store norske leksikon Englands historie Storbritannias historie